Publication: Magyar Közlöny
Issue: MK-2004-3 (Year: 2004, Number: 3)
Era: 2004-2010
Section: [5. számú melléklet az 50/1998. (III. 27.) Korm. rendelethez]
Paragraph Index: 18

1. Elektronikus Kormányzati Gerinchálózat 1.1. A kormányzati hálózat szerepe A kormányzati és közigazgatási adatbázisok, informatikai rendszerek összekapcsolása, valamint a különbözõ szolgáltatások elérhetõségének biztosítása a kormányzati hálózat feladata. A hálózat olyan infrastrukturális elem, melynek kiemelt jelentõsége abban áll, hogy — anélkül, hogy a felhasználó szolgáltatási szint csökkenést érzékelne — távolról is elérhetõvé teszi a különféle átfogó alkalmazásokat, számítógépes külsõ és belsõ adatszolgáltatásokat, kommunikációs elemeket, amelyek ennek révén egységes egészként funkcionálnak. Ennek az infrastruktúrának a megteremtésével válik lehetõvé a kormányzati rendszerek elektronizálása és új, hatékony — távolról is elérhetõ — szolgáltatási rendszerek bevezetése, egyszóval az e-kormányzat kialakítása. Ezek a szolgáltatások jelentõsen közelítik egymáshoz az igazgatási munkát és a civil szférát — drasztikusan lecsökkentve az ügyintézéshez szükséges idõt — és nyílttá, átláthatóvá teszik a közszféra munkáját, megfelelve ezzel a XXI. század követelményeinek és a kormányprogram célkitûzéseinek. 1.2. A kormányzati hálózat megvalósított koncepciója Az országos kormányzati hálózat nagysebességû kapcsolatot valósít meg mind a budapesti intézmények, mind a megyei gerinchálózat elérési pontjain keresztül a megyékben mûködõ közigazgatási szervek között. Az elmúlt évek tapasztalatai és a kialakult valódi távközlési szolgáltatói piaci viszonyok alapján ma az egységes országos kormányzati gerinchálózat elvárt szintû alkalmazása csak központi akarattal, központi finanszírozásban, a deklarált politikai céloknak megfelelõ döntések alapján és azok következetes végrehajtásával valósulhat meg. Ennek a központi akaratnak a megtestesítõje a kormányzatban — a feladat gazdája — a Miniszterelnöki Hivatal. 1.2.1. Az Elektronikus Kormányzati Gerinchálózat által biztosított szolgáltatások fõbb tulajdonságai Biztosított az intézményi hálózatok logikai elkülöníthetõsége. A hálózatot számos intézmény használja, ezért garanciális és biztonsági szempontok miatt arra volt szükség, hogy a jelenlegi, fizikailag is különálló rendszerekhez hasonló rugalmasság és logikai elkülönültség megvalósítható legyen. Ez a követelmény kielégíthetõ az ún. virtuális magánhálózatok (VPN-ek) kialakításával. Az egyes intézményi hálózatok között szabályozott kommunikáció — extranetek — alakíthatók ki. Igény merült fel, hogy egyes intézmények hálózatai között szabályozott kapcsolat legyen, és erre a hálózatnak a fizikai topológia megváltoztatása nélkül alkalmasnak kell lennie. Léteznek olyan központi erõforrások, amelyekhez minden egyes költségvetési intézménynek hozzá kell férnie, ezért lehetõséget kell biztosítani ún. extranetek kialakítására. Ilyen központi erõforrás lehet például a közös Internet-kapcsolat vagy egy közös pénzügyi elszámoló rendszer. A rendszer alkalmas arra, hogy a csatlakozó kormányzati intézmények Internet-hozzáférését központilag biztosítsa, az Internet használatának mérhetõsége mellett. A hálózat mûködtetõje különbözõ minõségi szintet nyújtó szolgáltatásosztályokat (Class of Service) definiálhat és használhat. Erre részint azért van szükség, hogy a létfontosságú alkalmazások mindenképpen megkapják a számukra szükséges sávszélességet, másrészt azért, hogy a közeljövõben a hálózat IP-alapú hangátvitelre is alkalmas legyen. A szolgáltatási osztályok bevezetésére jelenleg még nincs szükség. A hálózat rendelkezésre állása azonos, vagy jobb, mint a jelenleg üzemelõ különálló megoldásokkal elérhetõ rendelkezésre állási szint. A hálózat elõkészített a hálózaton keresztüli hangátvitelre is (VoIP), azért hogy az erre fogadóképes intézmények egymás közötti telefonforgalmukat a gerinchálózaton keresztül bonyolíthassák. A hálózat biztosítja az infrastruktúrát nagy sávszélesség-igényû, multimédiás alkalmazások számára is (pl. videokonferencia, zártláncú video közvetítés stb.). 1.2.2. Alapinfrastruktúra és az üzemeltetés jellemzõi Az Elektronikus Kormányzati Gerinchálózat (a továbbiakban: EKG) a következõ összetevõkbõl épül fel: — Aktív eszközök, — Budapesti hálózat, — Országos hálózat, — Megyei hozzáférési üzemeltetési pontok (PoP), — Internet-kapcsolat, — Üzemeltetési szervezet. A sávszélesség igények alapján elsõsorban az összeköttetésekben az optikai alapú technológia, ezen belül szolgáltatótól bérelt ún. „sötét szál” alkalmazása dominál. A hálózat menedzselése teljes egészében a kormányzat felügyelete 2004/3. szám alatt áll, s az igénybe vett sávszélesség nem függ a szolgáltatótól. A saját eszközpark fejlesztésével 2,5 Gbps-ig emelhetõ a kapacitás, ami középtávon kielégíti a fejlesztési igényeket. A gerinchálózat szolgáltatásai országosan a megyei gerinchálózat elérési pontoknál (Point of Presence, PoP) állnak rendelkezésre. A PoP-ok feladata a fizikai infrastruktúra, az üzemeltetési környezet (helyiség, szünetmentes tápellátás stb.) biztosítása. Az üzemeltetés részét képezõ rendszerfelügyeletet és menedzsmentet a központi üzemeltetõ szervezet végzi, távolról. A PoP-ok a Magyar Államkincstár kijelölt megyei telephelyein találhatók. Az üzembiztonság növelése érdekében a másodlagos megyei központok kialakítását a megyei közigazgatási hivatalokban tervezzük. Az üzemeltetést az állami tulajdonú Kopint Datorg Rt. Távközlési Igazgatósága végzi. (Az üzemeltetõ fölött a tulajdonosi jogok gyakorlója a MeH-t vezetõ miniszter, illetve képviseletében a kormányzati informatikáért felelõs kormánymegbízott.) Ez a megoldás — külsõ szakértõkkel kiegészítve — egyszerre képes biztosítani és megfizetni a szükséges szaktudást, ugyanakkor elfogadhatóvá csökkenti a biztonsági kockázatot. Az üzemeltetõ szervezet megfelelõen rugalmas bõvítésével számos jövõbeni, központi üzemeltetést igénylõ kormányzati informatikai feladat ellátására is alkalmas (pl. kormányzati portál, kormányzati címtár stb.). 1.3. A kormányzati gerinchálózat biztonsági, gazdasági kérdései A gerinchálózat kiépítésével párhuzamosan megvalósultak a gerinchálózat és a kapcsolódó hálózatok átfogó biztonsági rendszerei. A gerinchálózat a párhuzamos hálózatok üzemeltetési összegénél kevesebb pénzügyi ráfordítással, lényegesen nagyobb sebességgel, jobb minõségben és biztonsággal szolgáltatja az infrastruktúrát az intézmények számára. Példaként, míg egy országos, 64 kbps sebességû intézményi hálózat fenntartása éves szinten mintegy 30—35 millió forintba kerül, a 2400-szor nagyobb teljesítményû, komplex budapesti hálózatot is magában foglaló országos (tehát nem egyetlen intézményt kiszolgáló), a legmodernebb szolgáltatásokat biztosító EKG éves költsége kb. 1750 millió forint, tehát az ár-arány mintegy 58-szoros.

Source: https://magyarkozlony.hu/hivatalos-lapok/c6df5e83f0bf37db3864f03b7fffa71d1e7b5f9b/dokumentumok/88e7f994cf7d3ce84a6055ab65f161970eeac31d/letoltes